[{"text_idx": "#000010", "text": "Rydym yn gweithio gyda sefydliadau o bob maint i ddarparu cefnogaeth fusnes o ansawdd uchel."}, {"text_idx": "#000014", "text": "Darganfyddwch ymchwil Prifysgol Wrecsam Glyndw\u0302r, gan ganolbwyntio ar effeithio ar ddatblygiad economaidd, cymdeithasol a diwylliannol."}, {"text_idx": "#000015", "text": "Cyfadran y celfyddydau gwyddoniaeth a thechnolegCyfadran y gwyddorau cymdeithasol a bywyd\nYngly\u0302n a\u0302\u2019r brifysgolCyn-fyfyrwyrEhangu MynediadYsgolion a CholegauSwyddi gweigionPartneriaethau academaiddCynaliadwyedd"}, {"text_idx": "#000016", "text": "Cyfadran y celfyddydau gwyddoniaeth a thechnolegCyfadran y gwyddorau cymdeithasol a bywyd"}, {"text_idx": "#000020", "text": "Mae ein rhaglen BSc Anrh Biocemeg wedi'i chynllunio i gyflwyno'r myfyrwyr i ystod eang o dechnegau safon diwydiant a newydd a ddefnyddir ym maes biocemeg."}, {"text_idx": "#000022", "text": "Y nod yw cynhyrchu graddedigion o ansawdd uchel gyda chyfleoedd rhagorol i fynd ymlaen i astudiaeth bellach a chyflogaeth. Bydd myfyrwyr yn cael eu hintegreiddio i'r diwylliant ymchwil o gofrestru hyd at raddio lle byddant yn rhyngwynebu ag ymchwilwyr o ddisgyblaethau eraill. Byddant yn gweithio ochr yn ochr a\u0302 myfyrwyr MPhil a PhD yn ogystal ag ymchwilwyr o\u0302l-ddoethurol."}, {"text_idx": "#000024", "text": "Darparu cwricwlwm Biocemeg ymarferol eang . \u2022 Datblygu cymhwysedd mewn dulliau ymholi a datrys problemau gwyddonol. \u2022 Galluogi myfyrwyr i ddatblygu gwybodaeth fanwl ym maes Biocemeg ac ymwybyddiaeth feirniadol o faterion a datblygiadau cyfredol yn y pwnc. \u2022 Paratoi myfyrwyr mewn ystod eang o dechnegau safon diwydiant a newydd sy'n berthnasol i Fiocemeg. \u2022 Annog sgiliau beirniadol, gwybodaeth am gyfrifoldeb proffesiynol, uniondeb a moeseg ynghyd a\u0302'r gallu i fyfyrio ar gynnydd personol fel dysgwr a chynnal astudiaeth annibynnol ar lefel 6 ar gyfer y modiwl traethawd estynedig. \u2022 Cynhyrchu graddedigion sy'n gallu gwneud gwaith ymchwil o fewn fframwaith moesegol."}, {"text_idx": "#000025", "text": "Mae arweinydd y rhaglen, Dr Amiya Chaudhry, yn cyflwyno ein cwrs Biocemeg BSc (Anrh) ac yn amlinellu'r cyfleoedd gyrfa sydd ar gael."}, {"text_idx": "#000027", "text": "Staff profiadol iawn sydd yn ymchwil weithredol, gyda phob un yn dal gradd doethur.\nLabordai pwrpasol er mwyn i\u2019r myfyrwyr gael profiad ymarferol.\nDatblygu\u2019r sgiliau sydd eu hangen mewn gweithle\nCymorth prifysgol ar gael drwy gyfrwng yn Gymraeg.\nMynediad at gyfleusterau o\u2019r radd flaenaf yng ngrw\u0302p ymchwil y Ganolfan Polymerau."}, {"text_idx": "#000029", "text": "Bydd y flwyddyn sylfaen yn darparu cyflwyniad i ystod o gysyniadau a dulliau gwyddonol sydd yn sail i\u2019r gwyddorau biolegol. Fe gewch hyfforddiant trylwyr mewn sgiliau labordy a byddwch yn datblygu eich sgiliau dadansoddi a mathemategol. Anogir myfyrwyr i ddatblygu eu galluoedd eu hunain mewn gwyddoniaeth, gyda chronfa sylfaenol o wybodaeth ar draws y prif feysydd gwyddonol."}, {"text_idx": "#000031", "text": "Mae'r rhaglen yn dechrau ar lefel 4 drwy ddarparu sylfaen gadarn a chyflwyniad i'r disgyblaethau eang sy'n sail i bwnc biocemeg, gan arwain at ddealltwriaeth gref o'r pwnc."}, {"text_idx": "#000032", "text": "Mae Blwyddyn un y rhaglen yn sefydlu llwyfan o wybodaeth graidd ar draws meysydd pwnc allweddol gan gynnwys bioleg, cemeg, mathemateg ac ystadegau, gyda chyflwyniad hefyd i imiwnoleg a microbioleg."}, {"text_idx": "#000034", "text": "Mae\u2019r flwyddyn hon yn cynnwys modiwlau arbenigol i raddau helaeth i roi'r wybodaeth angenrheidiol i fyfyrwyr ym meysydd allweddol biocemeg. Bydd myfyrwyr hefyd yn cael mwy o wybodaeth am fethodoleg ymchwil a byddant yn cynllunio ac yn cynnal prosiect bychan i'w paratoi ar gyfer prosiect y flwyddyn olaf."}, {"text_idx": "#000036", "text": "Mae blwyddyn olaf yr astudiaeth yn canolbwyntio ar bynciau sydd ar flaen y gad o ran ymchwil gyfredol mewn biocemeg gan ddatblygu ymhellach sgiliau hanfodol a dadansoddi'r myfyrwyr. Rhan sylweddol o\u2019r flwyddyn olaf yw prosiect ymchwil gwerth 40 credyd lle mae myfyrwyr yn gwneud darn annibynnol o ymchwil mewn maes o ddiddordeb arbennig iddynt."}, {"text_idx": "#000038", "text": "Mae'r wybodaeth a restrir yn yr adran hon yn drosolwg o gynnwys academaidd y rhaglen a fydd ar ffurf modiwlau craidd neu fodiwlau dewisol. Mae modiwlau'n cael eu pennu'n rhai craidd neu rai dewisol yn unol ag anghenion corff proffesiynol ac adolygiad fframwaith academaidd mewnol, ac felly maent yn gallu newid."}, {"text_idx": "#000041", "text": "Defnyddir ystod eang o ddulliau asesu; mae'r rhain yn cynnwys dyddiaduron dysgu, prosiectau grw\u0302p, portffolios, gwaith cwrs, adolygiadau llenyddiaeth, cyflwyniadau llafar a phosteri, astudiaethau achos ac adroddiadau labordy, ac arholiadau ysgrifenedig/profion yn y dosbarth. Asesir pob modiwl gan amrywiaeth o ddulliau (e.e. astudiaethau achos, traethodau, adroddiadau labordy, cyflwyniadau, ac ati), gan alluogi myfyrwyr i arddangos eu llawn botensial. Bydd traethawd prosiect yn un o rannau olaf eich asesiad."}, {"text_idx": "#000042", "text": "Mae Prifysgol Wrecsam wedi ymrwymo i gefnogi ein myfyrwyr i wneud y gorau o\u2019u potensial academaidd."}, {"text_idx": "#000043", "text": "Rydym yn cynnig gweithdai a sesiynau cymorth mewn meysydd megis ysgrifennu academaidd, gwneud nodiadau effeithiol, a pharatoi ar gyfer aseiniadau. Gall myfyrwyr drefnu apwyntiadau gyda thiwtoriaid sgiliau academaidd sydd yno i gynorthwyo gydag agweddau ymarferol o waith prifysgol. Mae gan ein hadran cymorth myfyrwyr fwy o wybodaeth am y cymorth sydd ar gael."}, {"text_idx": "#000045", "text": "Mae'r cwrs yn creu cyfleoedd eang ar gyfer cyflogaeth yn y meysydd canlynol:"}, {"text_idx": "#000046", "text": "Diwydiant biotechnoleg (ymchwil a datblygu)"}, {"text_idx": "#000047", "text": "Diwydiant fferyllol (ymchwil a datblygu)"}, {"text_idx": "#000048", "text": "Diwydiant bwyd a dw\u0302r (profi, ymchwil a datblygu)"}, {"text_idx": "#000049", "text": "Bydd y sgiliau a ddatblygir yn eich astudiaethau hefyd yn sicrhau cyfleoedd cyflogaeth y tu allan i feysydd biowyddoniaeth uniongyrchol, megis rolau rheoli a chyllid."}, {"text_idx": "#000050", "text": "Mae'r cwrs BSc (Anrh) Biocemeg yn berthnasol ac yn barod i gyflogwyr, gan ddarparu cwricwlwm Biocemeg eang ac ymarferol. Mae'r cynnwys yn cael ei lywio gan Meincnodau 2019 QAA Biowyddorau, yn ogystal a\u0302 chael ei alinio a\u0302 PSRBs fel y Gymdeithas Biocemegol a'r Gymdeithas Bioleg Frenhinol."}, {"text_idx": "#000051", "text": "Mae'r addysgu'n cael ei wneud yn ein labordai newydd sbon ar gampws Plas Coch. Mae ein cyfleusterau newydd yn sicrhau bod gan fyfyrwyr yr offer mewn ystod eang o dechnegau newydd a safonol y diwydiant sy'n berthnasol ym maes Biocemeg."}, {"text_idx": "#000052", "text": "Mae'n gwasanaeth Gyrfaoedd a Chyflogadwyedd yno i'ch helpu i wneud penderfyniadau a chynllunio'r camau nesaf tuag at ddyfodol disglair. O gael hyd i waith neu astudiaethau pellach i sylweddoli'ch diddordebau, sgiliau a'ch dyheadau, gallant roi'r wybodaeth, y cyngor a'r arweiniad arbenigol sydd eu hangen arnoch."}]